હું બે વખત કોમન વેલ્થ ગેમમાં મેડલિસ્ટ રહી ચૂકી છું એટલે પ્રેશર તો હતું જ. પરંતુ વર્લ્ડ પોલીસમાં અને ફાયર ગેમ્સમાં મેં પહેલીવાર હિસ્સો લીધો હોવાથી બધાને આશા હતી કે હું મેડલ જીતીશ. કોમ્પિટિશન અઘરી હોવાથી મેં મારુ શ્રેષ્ઠ પરફોર્મન્સ આપવાનો નિર્ણય કર્યો હતો. સૌથી અઘરી ઈવેન્ટ ઓપન ઈવેન્ટ હતી જેમાં પુરૂષો અને સ્ત્રીઓ બંને ભાગ લઈ શકે અને મેં તેમાં પણ ગોલ્ડ જીત્યો હતો. આ મારા માટે ખૂબ જ સંતોષની વાત છે. હું હાલમાં દિલ્હીમાં ટ્રેનિંગ લઈ રહી છું અને મારુ ધ્યેય આવનારી ઈવેન્ટ્સમાં સારુ ફોર્મ જાળવી રાખવાનું છે.